CELEX: C2005/296/22
Language: el
Date: 2005-11-26 00:00:00
Title: Υπόθεση C-297/05: Προσφυγή της Επιτροπής των Ευρωπαϊκών Κοινοτήτων κατά του Βασιλείου των Κάτω Χωρών, που ασκήθηκε στις  22 Ιουλίου 2005

26.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 296/11
            
         Προσφυγή της Επιτροπής των Ευρωπαϊκών Κοινοτήτων κατά του Βασιλείου των Κάτω Χωρών, που ασκήθηκε στις 22 Ιουλίου 2005
   (Υπόθεση C-297/05)
   (2005/C 296/22)
   Γλώσσα διαδικασίας: η ολλανδική
   Η Επιτροπή των Ευρωπαϊκών Κοινοτήτων, εκπροσωπούμενη από τους Michel van Beek και Désirée Zijlstra, με τόπο επιδόσεων στο Λουξεμβούργο, άσκησε στις 22 Ιουλίου 2005 ενώπιον του Δικαστηρίου των Ευρωπαϊκών Κοινοτήτων προσφυγή κατά του Βασιλείου των Κάτω Χωρών.
   Η προσφεύγουσα ζητεί από το Δικαστήριο:
   
               1)
            
            
               να διαπιστώσει ότι το Βασίλειο των Κάτω Χωρών, υποβάλλοντας τα προηγουμένως ταξινομηθέντα εντός άλλου κράτους μέλους αυτοκίνητα οχήματα σε τεχνικό έλεγχο πριν αυτά να μπορούν να ταξινομηθούν εντός των Κάτω Χωρών, ενώ τέτοιος έλεγχος δεν είναι υποχρεωτικός κατά τη μεταβίβαση ενός προηγουμένως ταξινομηθέντος εντός των Κάτω Χωρών αυτοκινήτου οχήματος σε άλλον εγκατεστημένο στις Κάτω Χώρες κύριο ή κάτοχο, παρέβη τις υποχρεώσεις που υπέχει από τα άρθρα 28 και 30 ΕΚ·
            
         
               2)
            
            
               να καταδικάσει το Βασίλειο των Κάτω Χωρών στα δικαστικά έξοδα.
            
         Ισχυρισμοί και κύρια επιχειρήματα
   Οι τεχνικοί έλεγχοι στους οποίους οι Κάτω Χώρες επιβάλλουν τα προηγουμένως ταξινομηθέντα εντός άλλου κράτους μέλους αυτοκίνητα οχήματα, ως προϋπόθεση για την ταξινόμηση στο εθνικό μητρώο οχημάτων, δεν δικαιολογούνται υπό το πρίσμα των σκοπών του άρθρου 30 ΕΚ ούτε προς ικανοποίηση οποιασδήποτε επιτακτικής απαιτήσεως αναγνωριζόμενης από τη νομολογία του Δικαστηρίου.